Kommissionens forordning (EF) nr. 1291/2002
af 16. juli 2002
om ændring af forordning (EF) nr. 21/2002 om forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001, (EF) nr. 1453/2001 og (EF) nr. 1454/2001, hvad angår æg, fjerkræ og kaniner for De Kanariske Øer
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1454/2001 af 28. juni 2001 om særlige foranstaltninger for visse landbrugsprodukter til fordel for De Kanariske Øer og om ophævelse af forordning (EØF) nr. 1601/92 (Poseican)(1), ændret ved forordning (EF) nr. 1195/2002(2), særlig artikel 3, stk. 6, og
ud fra følgende betragtninger:
(1) Kommissionens forordning (EF) nr. 21/2002(3), senest ændret ved forordning (EF) nr. 679/2002(4), fastsætter forsyningsopgørelserne for og fællesskabsstøtten til regionerne i den yderste periferi i henhold til Rådets forordning (EF) nr. 1452/2001(5), (EF) nr. 1453/2001(6) og (EF) nr. 1454/2001.
(2) Det har vist sig, at mængderne af avls- og formeringshønekyllinger i bilag III, del 11, (KN-kode ex 0105 11 ) ikke anvendes, fordi støtten ikke har været tilstrækkelig til at kompensere for de relativt høje transportomkostninger. Det er derfor nødvendigt at forhøje støtten.
(3) Med henblik på at fastsætte forsyningsstøtten for De Kanariske Øer for de produkter, der er anført i bilag III, del 11, og for at opnå større forenkling bør der anføres en fast henvisning til de forordninger, der fastsætter eksportrestitutionen for tilsvarende produkter, når der ydes en sådan restitution.
(4) Forordning (EF) nr. 21/2002 bør ændres i overensstemmelse hermed.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fjerkrækød og Æg -
UDSTEDT FØLGENDE FORORDNING:
Artikel 1
Bilag III vedrørende De Kanariske Øer til forordning (EF) nr. 21/2002 ændres således:
- Del 11 affattes således: "Del 11
Æg, fjerkræ og kaniner
Foreløbig forsyningsopgørelse og EF-støtte til forsyning med EF-produkter pr. kalenderår
TABELPOSITION "
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. juli 2002.